b'\n_START_ARTICLE_\nWilliam S. Harley\n_START_SECTION_\nBuhay at karera\n_START_PARAGRAPH_\nPinanganak si Harley noong 1880 kay William Harley Sr. at Mary Smith na nanggaling sa Littleport, Cambridgeshire, Inglatera at lumipat sa Estados Unidos noong 1860._NEWLINE_Noong 1901 iginuhit ni Harley ang mga plano para sa makinang ikakabit sa isang ordinariyong bisikleta, at noong kinalaunan ay sinimulan niya itong buoin kasama ang kanyang kaibigang si Arthur Davidson, sa tulong ni Henry Melk, na isang makinista sa Milwaukee._NEWLINE_Kumuha si Harley ng kursong inhinyerong mekanikal sa University of Wisconsin\xe2\x80\x93Madison noong 1907, at noong nag-aaral siya sa nasabing kolehiyo ay nanilbihan siya bilang serbidor sa bahay ng isang kapatiran ng mga lalaki (fraternity) at sa opisina ng arkitekto sa Madison, Wisconsin. Itinatag ni Harley ang Harley-Davidson kasama si Arthur Davidson noong 1903 at nanilbihan bilang inhinyero at tagaingat-yaman hanggang sa kanyang pagpanaw noong 1943.\n_START_SECTION_\nPersonal na buhay\n_START_PARAGRAPH_\nNagpakasal si Harley noong 1910 kay Anna Jachthuber, kung saan sila ay nagkaroon ng tatlong anak. Nakilala din si Harley sa hilig niya sa pangangaso, pangingisda at golf, at sa pagguguhit at potograpiya.'